62019CJ0868_INF
Rozsudok Súdneho dvora (siedma komora) z 15. apríla 2021 –Finanzamt für Körperschaften Berlin
(vec C‑868/19) (
1
)
„Návrh na začatie prejudiciálneho konania – Daň z pridanej hodnoty (DPH) – Smernica 2006/112/ES – Článok 9 – Zdaniteľné osoby – Článok 11 – Oprávnenie členských štátov považovať za jednu zdaniteľnú osobu osoby, ktoré sú z právneho hľadiska nezávislé, ale súčasne sú vzájomne úzko prepojené finančnými, ekonomickými a organizačnými väzbami (‚skupina na účely DPH‘) – Pojem ‚úzko prepojené finančnými väzbami‘ – Vnútroštátna právna úprava vylučujúca možnosť byť členom skupiny na účely DPH u osobných obchodných spoločností, ktorých spoločníci nie sú popri riadiacom subjekte len osobami finančne previazanými s podnikom riadiaceho subjektu – Právna istota – Opatrenia na zamedzenie daňovým únikom alebo vyhýbaniu sa plateniu daní – Proporcionalita – Neutralita DPH“
1.
Harmonizácia daňových právnych predpisov – Spoločný systém dane z pridanej hodnoty – Zdaniteľné osoby – Pojem – Článok 11 prvý odsek smernice 2006/112 – Priamy účinok – Neexistencia
(smernica Rady 2006/112, článok 11 prvý odsek)
(pozri bod 43)
2.
Harmonizácia daňových právnych predpisov – Spoločný systém dane z pridanej hodnoty – Zdaniteľné osoby – Pojem – Možnosť členských štátov považovať úzko prepojené osoby za jednu zdaniteľnú osobu – Vnútroštátna právna úprava podmieňujúca možnosť osobných obchodných spoločností vytvoriť s riadiacim orgánom skupinu osôb, ktorú možno z finančného hľadiska považovať za jednu zdaniteľnú osobu pri zaradení jej spoločníkov do uvedeného podniku – Neprípustnosť z hľadiska zásady právnej istoty, proporcionality a daňovej neutrality
(smernica Rady 2006/112, článok 11)
(pozri body 45 – 55, 57, 58, 61, 63 – 65, 68 a výrok)
Výrok
Článok 11 smernice Rady 2006/112/ES z 28. novembra 2006 o spoločnom systéme dane z pridanej hodnoty v spojení so zásadami právnej istoty, proporcionality a daňovej neutrality sa má vykladať v tom zmysle, že bráni vnútroštátnej právnej úprave, ktorá možnosť, aby si osobná obchodná spoločnosť spolu s podnikom riadiaceho subjektu vytvorila skupinu osôb, ktorú možno považovať za jednu zdaniteľnú osobu na účely dane z pridanej hodnoty, podmieňuje tým, aby spoločníkmi osobnej spoločnosti boli popri riadiacom subjekte len osoby, ktoré sú finančne previazané s týmto podnikom.
(
1
)	Ú. v. EÚ C 77, 9.3.2020.